
Da li se meso od akike dijeli ljudima ili se od njega treba pripremiti ***[hrana](https://pitajucene.com/search/hrana/questions/ "Pretraži pitanja o hrani")*** za ljude?


* 
* 
* 
* 
* 
* 
* 

 
Kako se dijeli meso od akike?

Mudrost akike jeste u tome da ljudi posvjedoče rođenje djeteta i da se zna da je taj i taj sin toga i toga. Time se sprečava svaka sumnja i eventualna ***[potvora](https://pitajucene.com/search/potvor/questions/ "Pretraži pitanja o potvori")*** kada je riječ o očinstvu. Prema tome, lijepo je meso akike pripremiti i pozvati ljude da jedu. Imam Ahmed jednom je prilikom rekao: “Akika se kolje sedmi dan.” Neko upita: “Da li se priprema meso za ljude?” “Da”, odgovori. Neko, opet, reče: “Veliko nam je opterećenje kuhati meso i pripremati hranu.” “Strpite se i podnesite teret kuhanja”, odgovori imam Ahmed. (Vidjeti: *Mesailul-imami Ahmede*, str. 342, od Ebu Davuda Sidžistanija, i *El-Insaf*, 4/114.)  

To mišljenje zastupaju učenjaci malikijske i šafijske pravne škole, a odabrao ga je i šejhul-islam Ibnul-Kajjim. (Vidjeti: *Et-Temhid*, 4/321, *El-Muhalla*, 7/529, *El-Medžmu*, 8/427, *Tuhfetul-mevdud*, str. 69-70, *Mugnil-muhtadž*, 4/294, i *Et-Tadžu vel-iklil*, 3/257.) A Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


